除衣客中写怀
今夕是何夕，岁除逼青阳。儿女忆去年，争饮屠苏觞。今年客松州，孤烛照凄凉。填胸愁百种，惊心历一行。辗转不能寐，起步东西厢。寒风飒飒来，透我征衣裳。徘徊复隐几，能不思故乡。思乡清泪滋，逢春白发长。作官虽云好，宦海风波狂。不如赋归去，濯足歌沧浪。
主题：思乡
情感：愁绪、恐惧、流泪、想家